Sipi Tuomaanpoika Kauppi

Sipi Tuomaanpoika Kauppi oli 1600-luvulla elänyt härmäläinen talollinen ja kirkonrakentaja.

Kauppi oli syntyisin nuijapäällikkö Pentti Pirin pojanpoika ja Härmän kappalaisen Georg Asprothin setä. Hän toimi Härmässä kihlakunnanoikeuden lautamiehenä. 1670-luvulla hänet valittiin Naarasluomalle rakennettavaksi päätetyn saarnahuoneen rakennusmestariksi, ja työ pantiin alkuun 1675. Jostakin syystä Kauppi ei kuitenkaan vienyt työtä päätökseen, vaan lapualainen Knuutti Liuhtari jatkoi työn loppuun. Näin valmistunut pyhättö oli vaatimaton vain 25 ½ kyynärää (=15,1 m) pitkä ja 19 ½ kyynärää (=12,2 m) leveä, mutta suuri ei ollut Härmän väkilukukaan. Vain vajaan parinkymmenen talon asukkaat olivat Kaupin johdolla kirkkoa pystyttämässä. 1682 Kauppi teki käräjillä esityksen kellojen hankkimisesta Härmän kirkkoon. Härmän seuraavan kirkon rakentanut Antti Hakola oli Kaupin naapurista ja oli alkuaan mahdollisesti saanut rakennustaitojaan tämän perheeltä.Kojonen, Eero: Alahärmän historia I, s. 198 Sipi Kaupin puoliso oli nimeltään Priitta Matintytär, ei Maliina Erkintytär Pouttu, kuten joskus on virheellisesti luultu.Kimmo Kemppainen: Sihveri Tuomaanpoika Kaupin puoliso. Eteläpohjalaiset Juuret 3/2010 s. 18–19

Lähteet
Eteläpohjalaisia elämäkertoja M–Ö. Liiteosa A–L. Vaasa 1965 s. 927
Eero Kojonen: Alahärmän historia I. Vaasa 1993

Viitteet

Luokka:Suomalaiset kirkonrakentajat
Luokka:1610-luvulla syntyneet
Luokka:1680-luvulla kuolleet